
        REPUBLIKA HRVATSKA	
OPĆINSKI SUD U NOVOM ZAGREBU
     STALNA SLUŽBA U SAMOBORU
            Samobor, Obrtnička 2
Posebna sudska pisarnica za izvršenje 
        prekršajnopravnih sankcija

R E P U B L I K A  H R V A T S K A
R J E Š E N J E

Općinski sud u Novom Zagrebu, Stalna služba u Samoboru, po sutkinji Bojani Atanasov, uz sudjelovanje sudske referentice Ivane Francetić, u postupku izvršenja odluke o troškovima prekršajnog postupka, osuđenom Silviju Jambrečini, 30. lipnja 2026.

r i j e š i o   j e

 Na temelju članka 14.b Prekršajnog zakona obustavlja se postupak izvršenja odluke o troškovima prekršajnog postupka protiv osuđenog Silvija Jambrečine, OIB 25175927033, sa prebivalištem u Lupoglavu, Zagrebačka 57.

Obrazloženje

1. Pravomoćnom odlukom Općinskog suda u Novom Zagrebu, Stalna služba u Samoboru, poslovni broj Pp-3798/2020 od 1. travnja 2021., osuđeni Silvijo Jambrečina obvezan je naknaditi troškove prekršajnog postupka u iznosu od  53,09 eura. Odluka o prekršaju postala je pravomoćna 15. lipnja 2021.
2. Odredbom članka 14.b Prekršajnog zakona je propisano da izvršenje troškova prekršajnog postupka zastarijeva po proteku pet godina od pravomoćnosti odluke kojom su izrečeni.
3. Budući je od dana pravomoćnosti odluke o prekršaju proteklo više od pet godina, nastupila je zastara izvršenja odluke o troškovima prekršajnog postupka, zbog čega je odlučeno kao u izreci ovog rješenja.

U Samoboru 30. lipnja 2026.


	Sudska referentica
   Ivana Francetić
	
	Sutkinja                   
Bojana Atanasov

	
	
	




Uputa o pravnom lijeku:
Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu, Stalna služba u Samoboru, Obrtnička 2, Samobor, u dva primjerka, a o žalbi odlučuje Visoki prekršajni sud Republike Hrvatske.

Dostaviti:
1. Osuđeniku  
1. spis

